**În atenţia,**

**FURNIZORILOR DE SERVICII MEDICALE**

**Medicilor prescriptori de medicamente**

**Asiguraților**

**Ref.: Contractul cost-volum nr.P6804/ 01.09.2022**

Având în vedere prevederile**:**

* **OUG nr. 77/2011** privind stabilirea unor contribuții pentru finanțarea unor cheltuieli în domeniul sănătății , cu modificările și completările ulterioare**,**
* **Ordinului MS/CNAS nr.735/976/2018** privind modelul de contract, metodologia de negociere, încheiere şi monitorizare a modului de implementare şi derulare a contractelor de tip cost-volum/cost-volum-rezultat, cu modificările și completările ulterioare,
* **Contractului cost-volum nr. P6804/01.09.2022** încheiat între CNAS și deținătorul de autorizație de punere pe piață **ASTRAZENECA AB,** reprezentată legal de **DLA PIPER TAX SRL,** pentru medicametele **LYNPARZA 100 mg și LYNPARZA 150 mg** (DCI OLAPARIBUM),
* Protocolului terapeutic specific L01XX46 aprobat prin Ordinul ministrului sănătații publice și al președintelui Casei Naționale de Asigurări de Sănătate nr. 564/499/2021 pentru aprobarea protocoalelor terapeutice privind prescrierea medicamentelor aferente denumirilor comune internaţionale prevăzute în Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate, aprobată prin Hotărârea Guvernului nr. 720/2008, cu modificările și completările ulterioare,

Vă aducem la cunoștință **beneficiile aduse pacienților pe aria terapeutică oncologie, susținute în mod gratuit de către deținătorul de autorizație de punere pe piață**, pe perioada de 12 luni de valabilitate a contractului cost-volum mai sus menționat (teste de diagnosticare și monitorizare cu semnificație prognostică) pentru medicamentele **LYNPARZA 100 mg și LYNPARZA 150 mg** (DCI: OLAPARIBUM),respectiv susținerea de către compania ASTRAZENECA AB a:

* testării pentru determinarea prezenței mutației BRCA la pacientele cu cancer mamar local avansat sau metastatic, la care testările HER2 și progesterone-estrogen (HR) sunt negative, astfel încât pacienții să fie diagnosticați corect și la timp.

**OBSERVAȚIE**: Testările paraclinice sunt recomandate doar de medicii curanți, pentru pacienții care îndeplinesc criteriile de eligibilitate pentru includere în tratament, conform protocolului terapeutic specific L01XX46.

**DIRECTOR GENERAL**

**EC. BUTIULCA MANUEL AUGUSTIN**